ડો. આંબેડકર પોતે પણ લખે છે કે બ્રિટીશ સેનામાં ભારતીય સૈનિકોનાં બાળકો પછી તે દીકરો હોય કે દીકરી ફરજીયાત શિક્ષણ લાગુ કરવામાં આવેલું. લશ્કરી શાળાઓમાં શિક્ષણ પ્રાપ્ત કાર્ય બાદ અમને એક નવી દ્રષ્ટિ મળી. શિક્ષિત અને સ્કીલ્ડ અસ્પૃશ્ય યુવાનોને ખ્યાલ આવવા લાગ્યો કે સદીઓ થી તેમના પર ઠોકી બેસાડાયેલું અસ્પૃશ્યોનું લેબલ એ ભૂરા લોહી વાળા કેટલાક છદ્મ લોકોની ગહેરી ચાલથી વિશેષ કઈ નથી. સદીઓનાં બંધનો, અસ્પૃશ્યતાની છદ્મ સાંકળો હવે તૂટવાની અણી પર હતી.